Z A P I S N I K
s 38. sjednice Vijeća Gradske četvrti Peščenica - Žitnjak 
održane 03. srpnja 2024. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati

Nazočni članovi Vijeća: 
Nikola Zdunić, Tomica Rižmarić, Ivan Držanić, Marko Korošec, Renata Vojnović, Antonija Komazlić, Ana Miloš, Darko Stošić, Ramiza Memedi, Gloria Tkalčić, Đurđica Radaković Groš, Filip Knežević, Marko Jelenčić, Ivana Atlija, Zvonko Dumančić.

Odsutni članovi Vijeća: 
Zdravko Čabraja, , Ljiljana Ivanac, Dragan Vučić.


U radu sjednice sudjeluju voditelj Područnog odsjeka Peščenica-Žitnjak, Gradskog ureda za mjesnu samoupravu, promet, civilnu zaštitu i sigurnost, Boris Berber i stručna savjetnica za rad tijela mjesne samouprave, Iva Dujić Horvat.

[bookmark: _GoBack]Konstatira se da u radu sjednice sudjeluje 15 vijećnika čime su stečeni uvjeti za pravovaljano odlučivanje.

Prije utvrđivanja dnevnog reda, predsjednik Vijeća, Nikola Zdunić, otvara raspravu o zapisniku s 37. sjednice Vijeća GČ te daje prijedlog da se u zapisnik za vijećnika Sobočana navede napomena kako je naknadno utvrđeno kako mu je po sili zakona mandat od 17. lipnja 2024. u mirovanju zbog imenovanja na novo radno mjesto nespojivo s članstvom u Vijeću GČ te se smatra da sjednici prisustvuje kao gost.
Prijedlog daje na glasanje te se utvrđuje da se zapisnik jednoglasno verificira. 
Prelazi se na utvrđivanje dnevnog reda sjednice. 
Predsjednik predlaže da se u dnevni red uvrsti nova točka: Donošenje zaključka o stavljanju mandata člana VGČ u mirovanje budući se naknadno konstatiralo kako se vijećniku Sobočanu mandat, po sili zakona stavlja u mirovanje, a prijedlog zamjene do datuma ove sjednice nije dostavljen. 

Prijedlog se daje na glasanje, nakon čega se utvrđuje da je jednoglasno donesen  

DNEVNI RED
[bookmark: _Hlk49872093]
1. Donošenje zaključka o stavljanju mandata člana Vijeća u mirovanje

2. Utvrđivanje prioriteta komunalnih aktivnosti za donošenje Plana komunalnih aktivnosti Gradske četvrti Peščenica - Žitnjak u 2025.

3. Prijedlog zaključka o inicijativi za pokretanje izrade prometnih elaborata za MO Kozari Bok te MO Folnegovićevo Naselje, MO „Janko Matko“ i MO Savica Šanci.

4. Prijedlog zaključka o davanju mišljenja o mogućnosti raspolaganja zemljištem k.č.br. 976/3 i dijelom k.č.br. 976/1 obje k.o. Žitnjak na području MO Žitnjak (Igor Gančev).

5. Prijedlozi zaključaka o rješavanju aktualne komunalne problematike na području Gradske četvrti. 

6. Izvješća, pitanja i prijedlozi





Ad 1.) Donošenje zaključka o stavljanju mandata člana Vijeća u mirovanje

Predsjednik prijedlog daje na glasanje nakon čega se konstatira kako je Vijeće, jednoglasno donijelo

Z A K LJ U Č A K
o mirovanju mandata člana Vijeća Gradske četvrti Peščenica – Žitnjak 



1. Prima se na znanje Izvješće Mandatnog povjerenstva o mirovanju mandata člana Vijeća Gradske četvrti Peščenica – Žitnjak 

2. Dana 17. lipnja 2024.,  po sili zakona, počinje mirovanje mandata članu Vijeća Mariu Sobočanu.



Ad 2.) Utvrđivanje prioriteta komunalnih aktivnosti za donošenje Plana komunalnih aktivnosti Gradske četvrti Peščenica - Žitnjak u 2025.

Predsjednik podsjeća kako su vijećnici materijale za točku primili putem elektronske pošte te otvara raspravu. U kratkoj raspravi sudjeluje vijećnica Radaković Groš koja ima nekoliko upita o prioritetima koje je predložilo VMO Ivanja Reka te prijedloga vezanih uz uređenje područja iza crkve na području MO Ivanja Reka. Na upite vijećnice odgovara voditelj Berber. Nakon rasprave predsjednik prijedlog daje na glasanje nakon čega se konstatira kako je Vijeće, jednoglasno donijelo


[bookmark: _heading=h.gjdgxs]Z a k l j u č a k
o utvrđivanju prioritetnih aktivnosti za donošenje 
Plana komunalnih aktivnosti i Plana MKA (Asfalterskog programa) Gradske četvrti Peščenica-Žitnjak u 2025.
- po mjesnim odborima.

(Tekst zaključka prilog je ovom zapisniku.)


Ad 3.)  Prijedlog zaključka o inicijativi za pokretanje izrade prometnih elaborata za MO Kozari Bok te MO Folnegovićevo Naselje, MO „Janko Matko“ i MO Savica Šanci.

            Predsjednik uvodno pojašnjava kako su predmetni elaborati traženi i od strane vijeća mjesnih odbora, a donošenje ovog zaključka prvi je korak VGČ prema iniciranju poboljšanja prometnih uvjeta na područjima ovih mjesnih odbora te otvara raspravu. Obzirom da se nitko nije javio za riječ, prijedlog se daje na glasanje.

Vijeće, jednoglasno, bez rasprave donosi

Z A K L J U Č A K
o inicijativi za pokretanje izrade prometnih elaborata za MO Kozari Bok te MO Folnegovićevo Naselje, MO „Janko Matko“ i MO Savica Šanci


1. Vijeće Gradske četvrti Peščenica - Žitnjak pokreće inicijativu za izradu prometnih elaborata za mjesne odbore Kozari Bok, Folnegovićevo Naselje, „Janko Matko“ i Savica Šanci pri čemu Vijeće traži izradu objedinjenog prometnog elaborata za tri mjesna odbora: MO Folnegovićevo naselje, MO „Janko Matko“ i MO Savica Šanci.
1. Vijeće traži izradu prometnog elaborata i za Mjesni odbor Kozari Bok uzimajući u obzir površinu (k.č. 223/1, 224/1, 225/1, 226/1, 227/1, 228/1, 229/1, 230/1 MB 335550 sve k.o. ŽITNJAK) koja se koristi kao parkirališna.
1. Ovaj će se zaključak dostaviti Gradskom uredu za mjesnu samoupravu, promet, civilnu zaštitu i sigurnost.





Ad 4.) 	Prijedlog zaključka o davanju mišljenja o mogućnosti raspolaganja zemljištem k.č.br. 976/3 i dijelom k.č.br. 976/1 obje k.o. Žitnjak na području MO Žitnjak (Igor Gančev)..

Predsjednik podsjeća kako su vijećnici materijale za točku primili putem elektronske pošte te otvara raspravu. Obzirom da se nitko nije javio, prijedlog se daje na glasanje nakon čega se konstatira kako je Vijeće, jednoglasno donijelo 


Z A K L J U Č A K
[bookmark: _Hlk145493169]o davanju mišljenja o mogućnosti raspolaganja zemljištem oznake 
k.č.br. 976/1 i 976/3 obje k.o. Žitnjak na području MO Žitnjak

1. Vijeće Gradske četvrti Peščenica – Žitnjak je razmotrilo Zaključak Vijeća Mjesnog odbora Žitnjak od 20. lipnja 2024. kojim se pozitivno očitovalo o zahtjevu Gradskog ureda za upravljanje imovinom i stanovanje KL:940-01/24-003/235; URBROJ:251-11-23-1/003-24-2 za davanje mišljenja o mogućnosti raspolaganja zemljištem oznake k.č.br. 976/1 i 976/3 obje k.o. Žitnjak.
2. Vijeće podržava mišljenje Vijeća Mjesnog odbora Žitnjak te je suglasno s omogućavanjem raspolaganja zemljištem oznake k.č.br. 976/1 i 976/3 obje k.o. Žitnjak, u vlasništvu Grada Zagreba, u svrhu izdavanja rješenja o utvrđivanju građevne  čestice i rješavanja imovinsko-pravnih odnosa za postojeću stambenu zgradu u Zagrebu, I. Struge 4.
3. Zaključak Vijeća MO Žitnjak je prilog ovom zaključku. 
4. Ovaj zaključak dostavit će se Gradskom uredu za upravljanje imovinom i stanovanje. 



Ad 5.) Prijedlozi zaključaka o rješavanju aktualne komunalne problematike

Predsjednik podsjeća nazočne da su e-poštom primili prijedloge zaključaka o rješavanju aktualne komunalne problematike koji su izrađeni na temelju zaključaka vijeća mjesnih odbora  Otvara se rasprava o prijedlozima.
S obzirom da nema primjedbi, prijedlozi zaključaka o rješavanju aktualne problematike se daju na glasanje te se konstatira da su jednoglasno doneseni sljedeći zaključci:

Z A K LJ U Č A K
o potrebi prilagodbe javne rasvjete uz zapadni nogostup 
u Ulici Ksavera Šandora Gjalskog

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora „Bruno Bušić“, KLASA:024-08/24-003/1174, URBR:251-13-11-11/002-24-7 donesen na 39. sjednici Vijeća te  predlaže nadležnom gradskom uredu da 
· izvrši stručni očevid i pokrene postupak za donošenje rješenja o prilagodbi javne rasvjete za potrebe sanacije zapadnog nogostupa u Ulici Ksavera Šandora Gjalskog, na potezu od OŠ Dobriše Cesarića do trgovine Konzum,
· izvijesti Vijeće o učinjenom.

2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za građenje komunalne infrastrukture i održavanje javnoprometnih površina, javnih objekata i javne rasvjete.  


Z A K LJ U Č A K
o utvrđivanju mogućnosti sanacije korijenskog sustava stabala uz nogostup 
u ulici Ksavera Šandora Gjalskog 

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora „Bruno Bušić“, KLASA:024-08/24-003/1174, URBR:251-13-11-11/002-24-6  donesen na 39. sjednici Vijeća te  predlaže nadležnom gradskom uredu da 
· izvrši stručni očevid i pokrene postupak za donošenje rješenja s mišljenjem o mogućnosti sanacije korijenskog sustava stabala uz zapadni nogostup u Ulici Ksavera Šandora Gjalskog, na potezu od OŠ Dobriše Cesarića do trgovine Konzum,
· izvijesti Vijeće o učinjenom.

2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove, Odsjeku za zelene površine. 


Z A K LJ U Č A K
o prijedlogu premještanja spremnika 


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Folnegovićevo Naselje, KLASA:024-08/24-003/689, URBR:251-13-11-11/003-24-3  donesen na 34. sjednici Vijeća te  predlaže nadležnoj gradskoj službi da 
· izvrši premještanje spremnika za otpad ispred zgrade Milke Trnine 11 na drugu odgovarajuću lokaciju uz mogućnost da se razmotre potencijalne lokacije za premještaj predložene od strane Vijeća MO. 
2. Zaključak Vijeća MO s oznakom mikrolokacije spremnika i prijedlogom mogućih lokacija za premještaj je prilog ovom zaključku.
3. Ovaj zaključak dostavit će se Zagrebačkom holdingu d.o.o. – Podružnici Čistoća. 


Z A K LJ U Č A K
o prijedlogu postave uspornika prometa u sklopu pješačkog prijelaza 
Janka Rakuše – Dubravka Dujšina


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Folnegovićevo Naselje, KLASA:024-08/24-003/910, URBR:251-13-11-11/003-24-4  donesen na 35. sjednici Vijeća te  predlaže nadležnom gradskom uredu da 
· izvrši stručni očevid te pokrene postupak za donošenje rješenja o postavi uspornika prometa u sklopu pješačkog prijelaza južno od raskrižja Ulice Janka Rakuše s Ulicom Dubravka Dujšina;
· izvijesti  Vijeće o učinjenom. 
2. Grafički prikaz s oznakom mikrolokacije je prilog ovom zaključku.
3. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.


Z A K LJ U Č A K
o prijedlogu za iscrtavanje markirnih žutih oznaka X 
ispred stambenih zgrada za potrebe invalidnih osoba



1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Folnegovićevo Naselje, KLASA:024-08/24-003/682, URBR:251-13-11-11/003-24-5  donesen na 34. sjednici Vijeća te  predlaže nadležnom gradskom uredu da 
· izvrši stručni očevid te pokrene postupak za donošenje rješenja o iscrtavanju žutih markirnih oznaka na kolniku ispred stambenih zgrada u Ulici Dubravka Dujšina i Ulici Janka Rakuše na križanju s Gavellinom ulicom u svrhu osiguravanja nesmetanog izlaza invalidnih osoba iz zgrade;
· izvijesti  Vijeće o učinjenom. 
2. Grafički prikaz s oznakom mikrolokacija je prilog ovom zaključku.
3. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.


Z A K LJ U Č A K
o prijedlogu postave video nadzora na frekventnim lokacijama 
na području MO Savica Šanci – naselja Borovje

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Savica Šanci, KLASA:024-08/24-003/1180, URBR:251-13-11-11/002-24-10  donesen na 38. sjednici Vijeća te  predlaže nadležnom gradskom uredu da 
· razmotri mogućnost postave video nadzora nad odvijanjem prometa na frekventnim lokacijama na području MO Savica Šanci – naselja Borovje; 
· izvijesti Vijeće o učinjenom.

2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.


Z A K LJ U Č A K
o davanju mišljenja o zahtjevu za preuređenjem asfaltirane površine u zeleni otok 
u ulici Davora Zbiljskog kod kbr. 38

1. Vijeće Gradske četvrti Peščenica-Žitnjak razmotrilo je Zaključak Vijeća Mjesnog odbora Savica Šanci, KLASA:024-08/24-003/1180, URBR:251-13-11-11/002-24-8  donesen na 38. sjednici Vijeća te  sukladno mišljenju Vijeća MO nije suglasno s preuređenjem male asfaltirane površine/otoka u zeleni otok u ulici Davora Zbiljskog kod kbr. 38.
2. Ovaj zaključak dostavit će se Vijeću Mjesnog odbora Savica Šanci koje će o istom obavijestiti podnositelja zahtjeva.


Z A K LJ U Č A K
o prijedlogu za postavu prometnog ogledala u Budaševskoj ulici kod kbr. 20


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Savica Šanci, KLASA:024-08/24-003/1180, URBR:251-13-11-11/002-24-7,  donesen na 38. sjednici Vijeća te  predlaže nadležnom gradskom uredu da 
· izvrši stručni očevid i pokrene postupak za donošenje rješenja o postavi prometnog ogledala u Budaševskoj ulici kod kbr. 20,
· izvijesti Vijeće o učinjenom.

2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.


Z A K L J U Č A K
[bookmark: _Hlk129851635]o rješavanju komunalne problematike


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Volovčica, KLASA:024-08/24-003/1050; URBR:251-13-11-11/008-24-8, donesen na 38. sjednici Vijeća te predlaže podružnici nadležnoj za uređivanje i održavanje javnih i ostalih zelenih površina da 
· izvrši stručni očevid sa svrhom procjene zdravstvenog stanja biljaka u betonskim žardinjerama ispred stambene zgrade u Kosorovoj ulici kbr. 1 – 23 te 
· sukladno nalazu struke izvrši zamjensku sadnju bilja ili orezivanje drveća, grmova i ostalog bilja u žardinjerama kako bi se omogućilo nesmetano i sigurno kretanje pješaka i korištenje parkirališnih mjesta;
· izvijesti Vijeće o učinjenom.

2. Ovaj zaključak dostavit će se Zagrebačkom holdingu d.o.o. – Podružnici Zrinjevac.


Z A K L J U Č A K
o inicijativi za vraćanje izvornog natpisa KNJIŽNICA S.S. KRANJČEVIĆ 
na zgradu Knjižnice, Zapoljska 1


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Volovčica, KLASA:024-08/24-003/1050; URBR:251-13-11-11/008-24-10, donesen na 38. sjednici Vijeća te 
· daje prijedlog da se razmotri mogućnost vraćanja izvornog natpisa KNJIŽNICA S.S. KRANJČEVIĆ na zgradu Knjižnice u  Zapoljskoj br. 1,
· izvijesti Vijeće o učinjenom.

2. Ovaj zaključak dostavit će se Knjižnicama grada Zagreba, Gradskom uredu za obnovu, izgradnju, prostorno uređenje, graditeljstvo i komunalne poslove te Gradskom uredu za kulturu i civilno društvo.  

Z A K LJ U Č A K
o prijedlogu postave odgovarajuće prometne signalizacije na parkiralištu 
ispred DV Cvrčak u Zapoljskoj ulici

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Volovčica, KLASA:024-08/24-003/1050, URBR:251-13-11-11/008-24-11  donesen na 38. sjednici Vijeća te  predlaže nadležnom gradskom uredu da 
· izvrši stručni očevid i pokrene postupak za donošenje rješenja o postavi odgovarajuće prometne signalizacije kojom bi se ograničio pristup parkiralištu osim za potrebe djelatnika Dječjeg vrtića i siguran dolazak i odlazak polaznika vrtića,
· izvijesti Vijeće o učinjenom.

2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.


Z a k l j u č a k
o uvrštavanju komunalne problematike u Plan komunalnih potreba

1. Vijeće Gradske četvrti Peščenica-Žitnjak uvrštava u Plan komunalnih potreba sljedeće:

MO FOLNEGOVIĆEVO NASELJE 
· postava zaštitnih stupića u Ulici Janka Rakuše, kod raskrižja s Ulicom Dubravka Dujšina (na 2 lokacije: sjeverni dio i južni dio raskrižja)  te kod raskrižja s Ulicom Joze Laurenčića

MO VOLOVČICA 
· postava ukrasne betonske žardinjere na lokaciju ispred objekta PU Peščenica, Zapoljska 1 i sadnja bilja.

MO SAVICA ŠANCI 
· Izgradnja pješačke staze na k.č. 1808/1 i 1809/1 u svrhu osiguravanja sigurnog puta učenicima OŠ Borovje kao najbrži put do škole.

2. Problematika će se rješavati kroz Plan komunalnih aktivnosti Gradske četvrti i ostale planove u narednim razdobljima. 	




Ad 6.) Izvješća, pitanja i prijedlozi
Predsjednik podsjeća članove Vijeća da su im elektroničkom poštom dostavljene informacije o sastancima koji su se održali, pokrenutim postupcima i odgovorima  pristiglima između dviju sjednica te otvara raspravu.

Za riječ se javljaju:
Vijećnik Dumančić – napominje kako je ulična rasvjeta u Jakšićevoj (kbr. 1,3 i 5) slaba i nedostatna, također, upozorava i na problem neovlaštenog odlaganja otpada na području Petruševca.
Vijećnica Atlija – podsjeća na svoje upite sa 36. sj. Vijeća o prometnim rješenjima na području Resnika (prometna ogledala na zavoju i postava stupića kod u.o. „Kod Bosanca“). 
Također, u svojstvu tajnice KUD Resnik izažava želju za suradnjom KUD-a i VGČ Peščenica – Žitnjak. Predsjednik pozdravlja inicijativu te upućuje vijećnicu da, kao jedinu mogućnost, razmotre sudjelovanje na manifestacijama u sklopu Plana potreba VGČ-a za iduću godinu.
Nakon što su raspravljene sve točke dnevnog reda, predsjednik iduću sjednicu najavljuje za kraj kolovoza te zaključuje sjednicu u 18:40 h.
Zapisnik vodila:
Iva Dujić Horvat, dipl.politolog

KLASA:024-08/24-002/174
URBROJ:251-13-11-11-24-2
Zagreb, 03. srpnja 2024.

                    PREDSJEDNIK VIJEĆA
GRADSKE ČETVRTI PEŠČENICA –ŽITNJAK

Nikola Zdunić, dipl.politolog 

Članovi Vijeća Točka 1.                     Točka 2 .      Točka 3 .      Točka 4 .      Točka 5.      

1. NIKOLA ZDUNIĆ

+ + + + +

2. DARKO STOŠIĆ

+ + + + +

3. ANTONIJA KOMAZLIĆ

+ + + + +

4. ANA MILOŠ

+ + + + +

5. TOMICA RIŽMARIĆ

+ + + + +

6. IVAN DRŽANIĆ

+ + + + +

7. LJILJANA IVANAC

8. RAMIZA MEMEDI

+ + + + +

9. IVANA ATLIJA

+ + + + +

10. FILIP KNEŽEVIĆ

+ + + + +

11. ZVONKO DUMANČIĆ

+ + + + +

12. DRAGAN VUČIĆ

13. ZDRAVKO ČABRAJA

14. RENATA VOJNOVIĆ

+ + + + +

15.

ĐURĐICA RADAKOVIĆ 

GROŠ

+ + + + +

16. MARKO JELENČIĆ

+ + + + +

17. GLORIA TKALČIĆ

+ + + + +

18. MARKO KOROŠEC

+ + + + +

Izvješće o glasanju na sjednicama - 38. sj.


